Diari Oficial de la Generalitat Valenciana


Sumari del DOGV 8230, del 08-02-2018 (2018/955)

RESOLUCIÓ de 31 de gener de 2018, del director general de Relacions amb les Corts, per la qual es publica l'addenda per a la pròrroga del conveni marc subscrit el 5 de desembre de 2013 entre l'Administració General de l'Estat (Ministeri de l'Interior) i la Generalitat en matèria de gestió electoral.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8230

Data del DOGV
:   08-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/955


Data del document
:   31-01-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 31 de gener de 2018, del director general de Relacions amb les Corts, per la qual es publica l'addenda per a la pròrroga del conveni marc subscrit el 5 de desembre de 2013 entre l'Administració General de l'Estat (Ministeri de l'Interior) i la Generalitat en matèria de gestió electoral. [2018/955]  
L'Administració General de l'Estat (Ministeri de l'interior) i la Generalitat han subscrit, prèvia tramitació reglamentària, el dia 11 de desembre de 2017, l'addenda per a la pròrroga del conveni marc subscrit el 5 de desembre de 2013 en matèria de gestió electoral, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 30 de gener de 2018 i número 52/2018, és procedent la publicació en el Diari Oficial de la Generalitat Valenciana de l'addenda esmentada, que figura com a annex d'aquesta resolució.  
  
València, 31 de gener de 2018.- El director general de Relacions amb les Corts: Antonio Torres Salvador.  
  
  
Addenda per a la pròrroga del Conveni marc de col·laboració en matèria de gestió electoral entre l'Administració General de l'Estat (Ministeri de l'Interior) i l'Administració de la Comunitat valenciana  
  
Madrid, 11 de desembre de 2017  
  
Reunits  
D'una part, Juan Ignacio Zoido Álvarez, ministre de l'Interior, nomenat per a aquest càrrec per Reial decret 417/2016, de 3 de novembre (BOE 267, 4 de novembre de 2016, i correcció d'errors BOE núm. 268, de 05.11.2016), actuant en representació d'aquest ministeri, i amb competència per a la subscripció de convenis fent ús de les atribucions que li confereix l'article 61.k de la Llei 40/2015, d'1 d'octubre, de règim jurídic del sector públic.  
I d'una altra, la consellera de Justícia, Administració Pública, Reformes Democràtiques i Llibertats Públiques, Gabriela Bravo Sanestanislao, en virtut de les atribucions conferides per l'article 28 de la Llei 5/1983, de 30 de novembre, del Consell, i l'article 6 del Decret 176/2004, de 10 d'octubre, del Consell, pel qual es regulen els convenis que subscriu la Generalitat i el seu registre, i facultada expressament per a la firma del present conveni per l'Acord del Consell de data 1 de desembre de 2017.  
Les parts es reconeixen mútuament, en la qualitat en què cada una intervé, la capacitat legal per a signar la present addenda de pròrroga i, a aquest efecte,  
  
Exposen  
Que el Ministeri de l'Interior i l'Administració de la Comunitat Valenciana han subscrit el corresponent conveni marc en matèria de gestió electoral.  
Que, d'acord amb el que estableix la clàusula sisena del conveni marc, aquest finalitza la seua vigència el dia 31 de desembre de l'any 2017, i serà prorrogable, si així ho acorden les parts, de manera expressa i abans de la finalització del període de vigència. Cada pròrroga tindrà una duració màxima de quatre anys.  
Que la gestió de processos electorals, tant en casos de concurrència electoral com en aquells casos en què no es produïsca la dita concurrència, justifica la necessitat d'adoptar determinades solucions comunes que, en virtut de la col·laboració i coordinació que ha de prevaldre entre administracions públiques, faciliten la gestió electoral i permeten dur a terme, amb eficàcia i eficiència, el complex operatiu electoral.  
  
Que ambdues parts consideren necessari donar continuïtat a la col·laboració prevista en el dit conveni marc per un període de quatre anys.  
Que, d'acord amb el que estableix la Llei 40/2015, d'1 d'octubre, de règim jurídic del sector públic, la present addenda de pròrroga compta amb l'informe favorable del Servei Jurídic del Ministeri de l'Interior i del Ministeri d'Hisenda i Administracions Públiques.  
En virtut d'això, i en els termes que preveuen els articles 47 i següents de la Llei 40/2015, d'1 d'octubre, de règim jurídic del sector públic, ambdues parts acorden formalitzar la següent  
  
CLÀUSULA  
  
Única. Pròrroga del conveni  
De conformitat amb el que estableix la clàusula sisena del conveni marc de col·laboració en matèria de gestió electoral, les parts acorden la pròrroga del dit conveni, en la seua totalitat, fins al 31 de desembre de 2021.  
  
I, com a prova de conformitat, les parts signen per triplicat, en el lloc i la data assenyalats a l'inici.  
  
El ministre de l'Interior: Juan Ignacio Zoido Álvarez.  
  
La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.